BRATISLAVA 19. júla (SITA) - Pri vážnej dopravnej nehode autobusu v Maďarsku prišlo o život sedem ľudí a 16 sa zranilo, traja vážne. Nehoda sa stala na juhu Maďarska medzi mestami Mako a Szeged vo štvrtok ráno, keď sa český autobus s turistami zrazil s kamiónom.
Pri zrážke zahynulo šesť cestujúcich a vodič kamiónu prevážajúceho autá. Podľa informácie polície k nehode došlo na výjazde na most, keď do autobusu narazil kamión, ktorý z neznámych dôvodov išiel v protismere.